A BIZOTTSÁG 332/2005/EK RENDELETE
(2005. február 25.)
a 2003. június 1-je előtt kérelmezett engedélyekben szereplő, 0406 KN-kód alá tartozó termékekre vonatkozóan az export-visszatérítések Horvátország részére történő kifizetéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 26. cikke (3) bekezdésének és 31. cikke (14) bekezdésére,
mivel:
(1)
A kereskedelem eltérülésének megakadályozása érdekében a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelettől, valamint a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 800/1999/EK rendelettől való eltérésről szóló, 2003. május 28-i 951/2003/EK bizottsági rendelet (2) 2. cikke a 0406 KN-kód alá tartozó termékek esetében, illetve ahol a felhasznált engedély 7. rovatában megjelölt rendeltetési hely nem Horvátország, 2003. június 1-jétől meggátolta visszatérítés kifizetését a Horvátországba történő kivitel után.
(2)
A rendelet alkalmazási időpontja előtt kérelmezett kiviteli engedélyeknél a visszatérítésre való jogosultságot e rendelet rendelkezései nem érintik.
(3)
A 951/2003/EK rendelet 2. cikke alapján bevezetett korlátozás tehát csak a 2003. június 1-je után kérelmezett engedélyekre alkalmazandó.
(4)
Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2003. június 1-je előtt kérelmezett engedélyekben szereplő, 0406 KN-kód alá tartozó termékek Horvátországba történő kivitele utáni visszatérítés kifizetésre kerül, amelyek esetében az engedély 7. rovatában megjelölt rendeltetési hely nem a - 174/1999/EK bizottsági rendelet (3) 15. cikkének (3) bekezdésében meghatározottak szerint - I. zónába tartozó Horvátország.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2003. június 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 25-én.